במסגרת שבוע ספורט ישראל, קיימה מחלקת ספורט ואירועים המפעילה את פרויקט פרחי ספורט שלב א' מטעם התאחדות הספורט לבתי הספר, יום חוויתי לתלמידים מ-14 בתי ספר בעיר. במהלך היום התלמידים לקחו חלק בתחנות חווייתיות, מתקני מתנפחים ומשחקים של פעם, במגרש המשולב בתיכון לילינטל בפארק עופר.
במסגרת הפרויקט במהלך השנה, מקבלים בתי הספר שעה נוספת של פעילות גופנית לשכבות ג'-ו' במערכת השעות ומארזי העשרה הכוללים הרצאות עם ספורטאים ותזונאית, במטרה לקדם אורח חיים בריא ופעיל בבתי הספר מהגיל הצעיר.
אורנית שוורץ רכזת ספורט לבתי הספר: "כל פרויקט הכולל פעילות גופנית ותזונה נכונה הוא מבורך ואנו במחלקת ספורט פועלים לקדם תוכניות שונות בנושא עם אגף החינוך, מנהלי בתי הספר והמורים לחנ"ג. בכל שנה נוספים עוד בתי ספר הלוקחים חלק בטורנירים וימי החוויה השונים. ניתן להרגיש את השינוי שחל בתרבות הבית-ספרית אשר באה לקדם את איכות חיי התושבים."